text: Se, hvor de kan teste kæmpe-møller
  04 november 2011 kl. 13.29
  10 steder i det sydvestlige Jylland kan producenter teste kæmpe-vindmøller på 200-250 meter. Det er tre lokaliteter i Varde og Tønder Kommuner og fire steder i Esbjerg Kommune.
  Miljøministeriet har udpeget 24 steder, hvor fremtidens testvindmøller på 200-250 meter kan opstilles. Og de 10 af stederne ligger altså  i det sydvestlige Jylland. 
  Arealerne ligger de steder i Danmark, hvor det blæser mest. D.v.s. langs den jyske vestkyst, i marsken i Sønderjylland samt i Nordjylland og på enkelte kystnære arealer på Sjælland og Lolland.
  
  200 lokaliteter undersøgt
  I alt er næsten 200 forskellige lokaliteter undersøgt. Og de 24 steder er udvalgt af forligskredsen bag den politiske aftale om testmøller.
  Testmøllerne skal opstilles i den sidste testfase, inden de sendes på markeder. Det er den såkaldte serie-0 møller.
  
  Offentlig høring
  De 24 områder er beskrevet i en ny rapport fra Naturstyrelsen. De har været i offentlig høring hen over sommeren. Områderne fordeler sig i 13 forskellige kommuner.
  Det er nu op til de enkelte vindmølleproducenter selv at udvikle projekter på de enkelte arealer, som hver især skal godkendes af kommunen og undersøges i en VVM-redegørelse. Arealerne er dermed ikke godkendt til at huse møller endnu.
  Find rapporten og oplysninger om serie-0 møllerne her.
   
  Rapporten
  Lokaliteter - http://www.naturstyrelsen.dk/Planlaegning/Planlaegning_i_det_aabne_land/Testmoeller/Serie_0_moeller/
  